
 Αθήνα, 8 Οκτωβρίου 2026


ΔΕΛΤΙΟ ΤΥΠΟΥ
ΑΑΔΕ: Ο ΚΑΕΚ συμπληρώνεται αυτόματα στο Ε9 μέσω myPROPERTY
Ακόμη πιο απλή γίνεται η διαδικασία ενημέρωσης του Ε9 μετά από μεταβίβαση, δωρεά ή γονική παροχή ακινήτου.
[bookmark: _GoBack]Με δύο νέες αποφάσεις του Διοικητή της ΑΑΔΕ, Γιώργου Πιτσιλή, ο Κωδικός Αριθμός Εθνικού Κτηματολογίου (ΚΑΕΚ) του ακινήτου συμπληρώνεται στο αντίστοιχο πεδίο της Δήλωσης Στοιχείων Ακινήτων (Ε9), με άντλησή του από τη δήλωση που έχει υποβληθεί μέσω της εφαρμογής myPROPERTY (Α. 1201/2026, A. 1203/2026).
Η αυτοματοποιημένη συμπλήρωση αφορά όλους τους συμβαλλόμενους και καλύπτει:
· μεταβιβάσεις ακινήτων,
· δωρεές ακινήτων και
· γονικές παροχές ακινήτων.
Η νέα λειτουργικότητα μειώνει τις επαναλαμβανόμενες καταχωρίσεις και συμβάλλει στη βελτίωση της ποιότητας και της συνέπειας των δεδομένων του Περιουσιολογίου.
Στόχος είναι κάθε πληροφορία που είναι ήδη διαθέσιμη στα συστήματα της ΑΑΔΕ να αξιοποιείται, όπου είναι εφικτό, χωρίς να απαιτείται η εκ νέου καταχώρισή της από τον πολίτη.

